Hölgy a tükör előtt
Mint a fűszert az álomitalban, 
feloldja a tükre mélyiben 
lankatag mozgását szeliden, 
majd mosolyát is bedobja halkan.

És vár, míg folyékony tükre pezsdül 
gyöngyöt hányva; aztán a haját 
a tükörbe önti és agát-
fényes vállait emelve restül,

inni kezd a képből. Félve issza, 
mit mámorral inna egy szerelmes, 
kémlelő gyanúval, téveteg les,

s a komornát akkor hívja vissza 
hogy tükrébe már egy láng, egy bútor 
árnya ing, az alkonyi borútól.
Versek
Szonettek